Diari Oficial de la Generalitat Valenciana


Sumari del DOGV 6795, del 13-06-2012 (2012/5782)

Convocatòria d'assemblea general ordinària.
-------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5782


Organisme emissor
:   Caixa de Crèdit de Petrer, Caixa Rural COOP Crèd. V.

Tipus de document
:   Convocatòria

Convocatòria d'assemblea general ordinària. [2012/5782]  
Per acord del Consell Rector pres en reunió del dia de la data i en compliment del disposat en l'article 37 dels Estatuts Socials, es convoca assemblea general ordinària.   
Dia: 29 de juny de 2012, divendres.   
Hora: 17.00 hores en primera convocatòria; 17.30 hores en segona convocatòria, si escau.   
Lloc: Teatre Cervantes, carrer Gabriel Payá, número 18, de Petrer (Alacant),   
Per a tractar sobre el següent   
  
Ordre del dia  
  
1. Examen de la gestió social. Aprovació, si escau, dels comptes anuals corresponents a l'exercici tancat de l'any 2011.   
2. Aprovació, si escau, de la proposta de distribució dels excedents de l'exercici 2011.   
3. Aprovació, si escau, de la liquidació del pressupost d'ingressos i despeses del Fons de Formació i Promoció Cooperativa de l'exercici 2011, i del pla d'ingressos i despeses d'aquest fons per a l'exercici 2012.   
4. Informació sobre el grup cooperatiu Caixes Rurals Unides (grup CRU), i el contingut del seu contracte regulador. Votació assembleària, si escau, sobre incorporació al grup cooperatiu CRU i subscripció del seu contracte regulador. Adopció, si escau, dels acords complementaris i/o addicionals que pogueren ser necessaris derivats de la incorporació al grup cooperatiu CRU. Informació sobre la baixa en el grup cooperatiu Cajamar per la incorporació al grup cooperatiu Caixes Rurals Unides i adopció dels acords que si escau corresponguen -condicionats a l'aprovació per part de l'entitat capçalera, Cajamar Caixa Rural, Societat Cooperativa de Crèdit, dels acords correlatius que permeten aquesta eixida del GCC. Proposta d'autorització al Consell Rector per a l'execució dels acords recollits en aquest apartat.   
  
5. Informació i aprovació, si escau, de la proposta de modificació dels Estatuts Socials derivada de la incorporació al grup Caixes Rurals Unides: substitució dels actuals articles 7, 8 i 9 i del capítol en el qual estan continguts per uns altres de nova redacció, passant a denominar-se el capítol II «Del grup cooperatiu Caixes Rurals Unides i de l'entitat capçalera», i supressió dels articles 66 a 76, ambdós inclosos, i capítols en els quals es troben integrats. Informació i aprovació, si escau, de la proposta de modificació dels articles 17 i 20, quant al reemborsament del capital social i per concordança, modificació de l'article 26, com també els articles 29 i 30 per variació en la distribució de l'excedent net disponible de l'exercici i inclusió d'una disposició addicional segona. Habilitació al Consell Rector perquè complete, adeqüe o esmene el text estatutari en la mesura precisa per a complir les indicacions o objeccions de l'Institut Valencià de Finances i/o la resta de supervisors competents i dels registres oficials.   
  
6. Informació i adopció, si escau, de l'acord relatiu a l'opció per l'aplicació, juntament amb la resta d'entitats del grup consolidable d'entitats de crèdit grup cooperatiu Caixes Rurals Unides, del règim de consolidació fiscal regulat en el capítol VII del títol VII del Text Refós de la Llei de l'Impost de Societats, per al primer exercici fiscal que siga factible i/o aconsellable en vista de les circumstàncies concurrents, i per als següents.   
7. Baixa en la Federació de Caixes Rurals Cooperatives de Crèdit Valencianes.   
8. Suggeriments i preguntes.   
9. Designació de dos socis per a l'aprovació i signatura de l'acta d'aquesta assemblea.   
El que es comunica per al coneixement general de tots els socis.   
  
  
Petrer, 29 de maig de 2012.- El president: José María Beltrán Rico.  
Nota: tots els socis tenen dret a examinar en el domicili social, en el termini que va des del dia de l'anunci de la convocatòria de l'assemblea general fins al dia de la seua celebració, en horari de 10.00 a 12.00 hores, de dilluns a divendres, excepte els dies inhàbils, els documents als quals es refereix l'ordre del dia i que se sotmetran a l'assemblea. Als socis que ho sol·liciten per escrit se'ls lliurarà gratuïtament una còpia d'aquesta documentació.